Nadškofija Ljubljana

Odprtje razstave akademika prof. Andreja Jemca
2024-02-05 18:00 (Europe/Ljubljana)
Ob kulturnem prazniku in slikarjevem osebnem jubileju je v Zavodu sv. Stanislava na ogled razstava akademika prof. Andreja Jemca Slike in grafike.
Ob slovenskem kulturnem prazniku in slikarjevem osebnem jubileju vas v sodelovanju z Galerijo Gunclje vabimo na odprtje razstave akademika prof. Andreja Jemca Slike in grafike, ki bo v ponedeljek, 5. februarja, ob 18. uri v Kregarjevem atriju Zavoda sv. Stanislava v Šentvidu. Razstavo bo odprl ljubljanski pomožni škof msgr. dr. Anton Jamnik, glasbeni program ob odprtju bodo oblikovali učenci solopetja Glasbene šole Matije Tomca iz razredov prof. Marte Močnik Pirc in prof. Barbare Tišler, na klavirju jih bo spremljal prof. Primož Bratina. V četrtek, 8. februarja, vas ob 11. uri vabimo v Galerijo Gunclje na pogovor z akademikom prof. Andrejem Jemcem (ta dan bo galerija odprta od 9h do 19h). Razstava bo na ogled v Kregarjevem in Meršolovem atriju do 20. marca, v Galeriji Gunclje pa do 31. marca.
Vir: Katoliška Cerkev

Taizéjske molitve
2024-02-05 19:00, 2024-02-19 19:00
Pri taizéjskih molitvah se prepletajo taizéjski spevi, Božja beseda in tišina. Udeležiš se jih lahko na različnih krajih po Sloveniji.
V Ljubljani bodo molitve potekale:

5. in 19. februar ob 19.00

54. katehetski simpozij
2024-02-05 19:00 - 21:30, 2024-02-06 19:00 - 21:30, 2024-02-07 19:00 - 21:30
54. katehetski simpozij z naslovom Človekova identiteta, sodobna družba in kateheza bo potekal v spletni obliki 5.–7. februarja 2024 (vsak večer med 19.00 in 21.30). Izobraževanje bo sklenilo sklop predavanj na temo človekove identitete sredi izzivov sodobne družbe. V prvem predavanju bo dr. Janez Vodičar predstavil filozofsko podstat, ki usmerja sodobno kulturno in družbeno dogajanje, katerega del smo. V drugem večeru bo razmišljanje nadaljeval dr. Matjaž Celarc, ki nas bo vodil k svetopisemski podobi človeka, njegovi enkratnosti in posledičnemu odnosu kristjana do ideologije, ki jo prinaša teorija spola. Tretji večer pa bo slišanemu v vseh sklopih predavanj o vprašanjih človekove identitete in katehezi na področju telesnosti dodal nekaj možnosti, kako lahko na aktualna vprašanja odgovorimo kot kateheti, starši in vzgojitelji. Katehetski simpozij se bo sklenil s katehetskimi dnevi, ki bodo potekali v soboto, 10. februarja, po posameznih škofijah.
Več informacij na sku@rkc.si; 031/312 110.
Slovenski katehetski urad

Delavnica »Liturgična glasba postnega časa«
2024-02-07 20:00, 2024-02-15 17:00
Zavod za cerkveno glasbo organizira delavnico »Liturgična glasba postnega časa«, ki bo potekala v dveh delih: predstavitveni del delavnice bo potekal v spletni obliki v sredo, 7. februarja 2024, ob 20.00, praktični del delavnice s pevsko vajo bo potekal v živo na Teološki fakulteti v Ljubljani v četrtek, 15. februarja 2024, ob 17.00.
Vsebina delavnice bo med drugim zajemala:

predstavitev liturgičnih spevov za pepelnično sredo,

razlago o pomenu postnega časa znotraj liturgičnega leta,

poudarek na posebnostih liturgične glasbe v postu (raba insturmentov, 4. postna nedelja …),

seznanitev z načini izvajanja vzklika pred evangelijem v postnem času in na novo pripravljene uglasbitve,

presojo o umestitvi postnih pesmi za različne zasedbe,

pridobitev notnih in vsebinskih gradiv ter

predstavitev 3 podrobnih delavnic o liturgični glasbi velikega tedna (cvetna nedelja – veliki četrtek in petek – vigilija in velika noč)

Predvideno trajanje spletnega dela delavnice je uro in pol, v zadnjem delu delavnice bo potekala podelitev izkušenj med glasbeniki. Delavnica bo potekala preko storitve Google Meet. Vse potrebne podatke za udeležbo boste prejeli na svoj elektronski naslov. Predvideno trajanje praktičnega dela delavnice s pevsko vajo, ki bo potekal v prostorih Teološke fakultete v Ljubljani, je prav tako uro in pol. Delavnica je informativne narave in je brezplačna. Prijavite se lahko na spodnjem obrazcu ali svojo prijavo pošljete na elektronski naslov info@cerkvena-glasba.si.

Vir: Katoliška Cerkev

Prešernov dan - Slovenski kulturni praznik
2024-02-08 08:30
Bliža se slovenski kulturni praznik, ki ga bomo obeležili s sedaj že 8. romanjem od bazilike Marije Pomagaj na Brezjah do rojstne hiše pesnika Franceta Prešerna ter škofa Antona Vovka v Vrbi.
Zbrali se bomo v baziliki pri sveti maši ob 8.30 uri.
Po njej bomo krenili po stari romarski poti, ki je povezovala Brezje, Vrbo in naprej Višarje.
Na poti bomo na svojevrsten način spoznavali kraje z naravnimi znamenitostmi, domačije in dela velikih mož, ki so ustvarjali in bogatili slovensko kulturo in s svojim delom bodrili narodno zavest.
Prevoz po zaključku romanja, v popoldanskih urah iz Vrbe, bo zagotovljen, za malico pa poskrbi vsak romar sam.
Predhodne najave niso potrebne.
Vir: Marija.si

Štiridelni liturgični tečaj o osnovah bogoslužja
2024-02-08 19:00 - 21:00, 2024-02-22 19:00 - 21:00, 2024-02-29 19:00 - 21:00
Bogoslužje združuje 20 stoletij kulturne zgodovine krščanstva. To bogastvo se nam včasih ne odpira takoj na prvi pogled. Liturgični tečaj želi biti uvod v osnove bogoslužja. Kdor razume, kaj praznujemo, se namreč lažje dejavno udeležuje svetih opravil.
Povabite vse, ki hočejo vedeti več o bogoslužju, obredih in svetih znamenjih, posebno pa nosilce bogoslužnega življenja v župnijah: bralci, pevci, zakristani itd.
Vsebina štirih delov liturgičnega tečaja:
– 1. februar, 19.00–21.00. Kaj je bogoslužje? Posebnost krščanskega bogoslužja; svetopisemsko ozadje; liturgične službe; bogoslužno petje; bogoslužne oblike.
– 8. februar 2024, 19.00–21.00. Besedila, obredi in pravila ob primeru svete maše. Bogoslužje kot čas srečanja Boga s človekom; sveta znamenja in simboli ob primeru evharističnega dela svete maše.
– 22. februar, 19.00–21.00. Simbolika cerkvenega poslopja. Cerkvena skupnost in cerkveno poslopje; pomembni kraji dogajanja v bogoslužnem prostoru.
– 29. februar, 19.00–21.00. Bogoslužno leto. Cerkveno leto in prazniki, predvsem postni in velikonočni čas; liturgične barve.
Udeležba. Tega tečaja se lahko udeležite po Zoomu; povezava:
https://us06web.zoom.us/j/89825757957?pwd=[REDACTED]
Meeting-ID: 898 2575 7957. Code: 979856.
Udeležba je brezplačna. Tečaja se lahko udeležite brez prijave. Smiselno je, da se udeležite vseh večerov, lahko pa obiščete tudi samo posamezno predavanje.
Predavatelj je mag. Klaus Einspieler, voditelj strokovnega mesta za Sveto pismo in liturgijo krške škofi je.
Pripravili: Strokovno mesto za Sveto pismo in liturgijo krške škofije, Dom prosvete v Tinjah, Katoliška prosveta, Pastoralna služba Nadškofije Ljubljana.

Postne 'pro-life' duhovne vaje: Božji dotik – dar življenja
2024-02-09 - 2024-02-11
Duhovne vaje so čas, ki se posvetimo molitvi, tišini in času z Bogom.
Na duhovnih vajah si bomo vzeli čas za:

molitev
tihi čas premišljevanja
dotik lastne ranljivosti
duhovno spremstvo
razmišljanje o lastni slabotnosti in grešnosti ob filmu Nenačrtovano
osebno srečanje z Jezusom, ki ljubi in ozdravlja
trenutke za iskreno hvaležnost ob premišljevanju o vrednosti in lepoti življenja.

Na postnih duhovnih vajah v Zavodu Živim se bomo preko tematike krhkosti in ranljivosti življenja dotaknili lastne ranljivosti in se pred največjim praznikom zmage Življenja nad smrtjo predali Njemu, ki nas edini lahko osvobodi, napolni in ozdravi.
Duhovne vaje vodijo br. Miro Pavšek ter zakonca Katarina in Marko Nzobandora.
Termini:

9. 2. 2024 – 11. 2. 2024 (rok prijave 5. 2. 2024) ter
1. 3. 2024 – 3. 3. 2024 (rok prijave 29. 2. 2024).

Več informacij kot tudi prijavnico najdete tukaj.
Vir: Katoliška Cerkev

Javni rožni venec
2024-02-09 06:30
Katoliška mladina tudi na drugi petek v januarju organizira javno molitev rožnega venca na Kongresnem trgu, pred stebrom Svete Trojice. Molili bomo za domovino, za vero slovenske mladine in za papeža, škofe ter duhovnike, da bi v novem letu zvesto vodili verno ljudstvo za zveličanjem.
ZA KOGA: odprto za vse, posebej za mlade može in fante
KDAJ: 9. februar 2024 ob 6.30 zjutraj
KRAJ: Kongresni trg
Vir: Katoliška mladina

Molitev in sveta maša za bolnike z rakom
2024-02-09 17:30
Kongregacija za bogoslužje in discipline zakramentov je 11. februarja 2020 uradno razglasila sv. Leopolda Mandića za zavetnika bolnikov z rakom. Kongregacija je poudarila, da je s to razglasitvijo odprto okno upanja, saj bo sv. Leopold, ki je sam doživel osebno izkušnjo nemoči te težke težke bolezni, kot zavetnik spremljal onkološke bolnike s svojo priprošnjo pri Bogu.
Od januarja 2024 bo v baziliki Marije Pomagaj na Brezjah vsak drugi petek v mesecu potekala molitev s priprošnjo sv. Leopoldu Mandiću.
Ob 17.30 – molitev rožnega venca
Ob 18.00 – sveta maša in po maši blagoslov z relikvijami sv. Leopolda Mandića
Vir: Marija.si

32. svetovni dan bolnikov
2024-02-11 10:00
Kot vsako leto je tudi za letošnji svetovni dan bolnikov, ki ga bomo obhajali 11. februarja 2024 na god Lurške Matere Božje, papež Frančišek napisal poslanico bolnikom, z naslovom: »Ni dobro za človeka, da je sam«. Zdraviti bolnega s skrbjo za odnose. Pri nas bo osrednja slovesnost v narodnem svetišču Marije Pomagaj na Brezjah v nedeljo, 11. februarja, ob 10.00, vodil jo bo nadškof Cvikl. Med sveto mašo bo možnost prejema zakramenta bolniškega maziljenja in popolnega odpustka.

Msgr. Miro Šlibar,
koordinator Medškofi jskega odbora
za pastoralo zdravja pri SŠK

Večer Plus+
2024-02-13 19:00
Bog v središču. Slavljenje. Molitev v tišini. Spoved. Življenjske zgodbe. Priložnost za vsakega, da se umiri, okrepi, prejme upanje, najde svoje mesto v svetu.
Večere pripravljata Katoliška mladina in skupina Svetnik.
KDAJ: 13. februar 2024 ob 19.00
KRAJ: Antonov dom na Viču
ZA KOGA: večeri so odprti za vse starosti

Romanje od Ljubljane do Trsta
2024-02-21 - 2024-02-24
Februarja 2024 organiziramo romanje po primorski veji Jakobove poti. Romanje je namenjeno mladim, predvsem študentom, ki bi želeli poglobiti vero, preživeti nekaj dni v skupnosti romarjev ter ustvariti nova prijateljstva. Tema romanja bo podoba Boga in moj odnos z Bogom.

KDAJ: od 21. do 25. februarja 2024
ZA KOGA: za mlade od 18. do 30. let
KJE: od Ljubljane do Trsta
PRISPEVEK: 100 € (hrana, prenočišče in vlak)
Prijave bodo potekale do konca januarja 2024. Število mest je omejeno (26).
Vir: Katoliška mladina

Praznik Sedeža apostola Petra
2024-02-22
V Katoliški cerkvi 22. februarja obhajamo praznik Sedeža apostola Petra.
Apostoli so sestavljali poseben zbor, ki ga Sveto pismo pogosto imenuje »dvanajsteri«. Kristus je temu zboru kot celoti izročil vodstvo svoje Cerkve, oznanjevanje in širjenje božjega kraljestva, nalogo posvečevati ljudi. Med apostoli je dal posebno nalogo enemu Petru. Te njegove službe se Cerkev spominja s praznikom, ki nosi ime Sedež apostola Petra.
Že tedaj, ko ga je poklical, je Jezus Petru spremenil ime, kar pomeni, da ga je izbral za pomembno poslanstvo. Uprl je pogled vanj, poroča evangelist Janez, in mu rekel: »Ti si Simon, Janezov sin. Imenoval se boš Kefa« (to pomeni Peter). V evangelijih je Peter 114-krat omenjen na prav poseben način. Utemeljitev za Petrovo prednost je njegova izpoved vere pri Cezareji Filipovi: »Ti si Kristus, Sin živega Boga.« Jezus ga je najprej blagroval, potem pa mu je dejal: »Jaz pa ti povem: Ti si Peter (Skala) in na to skalo bom sezidal svojo Cerkev in peklenska vrata je ne bodo premagala. Dal ti bom ključe nebeškega kraljestva …« Oblast ključev je mnogo več kot nekakšna služba vratarja. Ključi kraljestva pomenijo oblast kraljevega namestnika v odsotnosti vladarja Jezus je torej Petru obljubil, da bo njegovem odhodu s tega sveta postal njegov namestnik. Dal mu je tudi oblast »zavezovanja« in ‘razvezovanja’, ki pomeni: kar bo Peter v skladu s Kristusovo voljo ukazal ali prepovedal, to bo ukazano ali prepovedano tudi v nebesih.
Po vstajenju je Kristus to učiteljsko in vodstveno oblast zavezovanja in razvezovanja izročil vsem apostolom. Drugi vatikanski koncil pravi, da je Kristus apostole postavil kot zbor ali trdno skupnost; na čelo tega zbora pa je dal iz njihove srede izbranega Petra. »Gospod je Cerkev postavil na apostole in sezidal na svetega Petra, njihovega prvaka, glavni vogelni kamen pa je sam Kristus Jezus.« Vsak Petrov naslednik ali papež je najprej škof krajevne Cerkve v Rimu, potem je patriarh Zahoda, to se pravi latinskega dela Cerkve, končno pa mu pripada še tretja služba nasledstvo apostola Petra in s tem od Gospoda postavljena služba prvenstva nad vso Cerkvijo.
Že v 4. stoletju so marsikje slovesno obhajali spomin na ustanovitev škofijskega sedeža. Tako slavje se omenja že v 4. stoletju tudi v Rimu in sicer 22. februarja. Ob tej priložnosti so v Rimu naglašali posebno odliko Petrovega sedeža, ki je v tem, da je sam Kristus dal apostolu Petru najvišjo službo v Cerkvi. V frankovski državi so praznovali spomin na podelitev ključev nebeškega kraljestva apostolu Petru 18. januarja. Papež Pavel IV. je leta 1558 določil, naj se 18. januarja praznuje spomin na sedež svetega Petra v Rimu, 22. januarja pa spomin na Petrov sedež v Antiohiji. Po novem koledarju je ostal samo današnji praznik z imenom Sedež apostola Petra brez omembe kraja. Za verne ljudi je to dan molitve za papeža, vrhovnega pastirja božjega ljudstva.
Vir: Revija Ognjišče.

Sv. Matija, apostol, praznik
2024-02-24
V Sloveniji 24. februarja praznujemo god sv. Matija, apostola. Drugod njegov god praznujejo 14. maja.
Potem ko jih je na nesrečen način zapustil Jezusov izdajalec Juda Iškarijot, so apostoli, da bi dopolnili apostolski zbor, izmed dvainsedemdesetih učencev, ki so tudi spremljali Jezusa, izbrali dva najprimernejša kandidata. Pogoja sta bila: da je bil med Jezusovimi učenci od začetka njegovega javnega delovanja ter da je videl vstalega Gospoda. Žreb, za katerega so se apostoli odločili, je bil naklonjen Matiju. To, kar je zapisano ob njegovi izvolitvi, je tudi vse, kar vemo o tem »nadomestnem apostolu«.
Legende in razna izročila pa govorijo, da je bil rojen v Betlehemu pobožnim in bogatim staršem, ki so ga še mladega dali v šolo starčku Simeonu v Jeruzalem. Kot deček naj bi bil v družbi tistih pastirjev, katerim je angel oznanil Jezusovo rojstvo. Pozneje se je Jezusu pridružil in bil eden izmed dvainsedemdesetih učencev, ki jih je Jezus »poslal pred seboj po dva in dva v vsako mesto in kraj, kamor je hotel sam priti«.
Odlikovali naj bi ga predvsem dve kreposti: ponižnost in ljubezen. O njegovem poznejšem delovanju govorita dva apokrifna spisa: Dejanja Andreja in Matija ter Evangelij po Mateju; oba so si izmislili krivoverci. Bolj stvarna so nekatera druga izročila. Tako Zlata legenda pripoveduje, da je misijonaril v Makedoniji, kjer je storil veliko čudežev in nazadnje umrl kot mučenec. Po drugih virih pa naj bi oznanjal krščanstvo najprej v Judeji, nato pa v Etiopiji, kjer je ustanovil tudi škofijo. Na mučeniško smrt naj bi ga obsodil veliki duhovnik Anan II., ki je dal umoriti tudi Jakoba mlajšega: najprej so ga pobili s kamenjem, nato pa obglavili s sekiro.
Rodil se je v 1. stoletju Betlehemu, umrl pa mučeniške smrti v Etiopiji okrog leta 63.
Upodobitve: upodabljajo ga kot apostola s knjigo in svitkom, tudi s čelado, kamni, najpogosteje pa z mečem oziroma helebardo (tudi sekiro ali sulico).
»Predlagali so dva, Jožefa, ki se je imenoval Barsaba, z vzdevkom Just, in Matija … In žrebali so zanju, žreb pa je določil Matija, in pridružili so ga enajstim apostolom« (Apd 1, 23.26).
Vir: Družina

Spomladansko izobraževanje članov ŽPS in drugih pastoralnih sodelavcev
2024-03-02 09:00 - 13:00, 2024-03-16 09:00 - 13:00
Spomladansko srečanje z izobraževanjem za člane ŽPS-jev in druge pastoralne sodelavce bo 2. in 16. marca 2024 v Zavodu sv. Stanislava v Ljubljani od 9.00 do 13.00.
Na februarskih zasedanjih ŽPS-jev povabite člane na to srečanje in se ga po možnosti tudi sami udeležite. To je priložnost za srečanje, podelitev dobrih praks in graditev našega občestva.
Nadaljnje informacije bomo posredovali po e-pošti.
Neža Novak,
tajnica Urada za laike

5. koncert sezone Sakralnega abonmaja
2024-03-06 19:30
Vljudno vas vabimo na 5. koncert letošnje sezone Sakralnega abonmaja, ki bo posvečen napevom in tradicijam postnega časa v delih domačih mojstrov liturgične glasbe, kot so A. Mav, H. Sattner, M. Tomc, A. Hribar, A. Jobst in drugi. Program bodo dopolnila presunljiva dela renesančnih in baročnih in skladateljev, ki prav tako nosijo sporočila minljivosti, krhkosti in pokore.
Koncertni program Pod oljkami bo izvedel Komorni zbor DEKOR pod vodstvom dirigenta Aca Aleksandra Bišćevića, orgelsko spremljavo pa bo dodal Tilen Bajec.
Koncert bo v sredo, 6. marca 2024, ob 19.30. uri v uršulinski cerkvi Sv. Trojice v Ljubljani.
Vstopnine ni, veseli pa bomo prostovoljni prispevkov.
Vljudno vabljeni!
Vir: Katoliška Cerkev

Javni rožni venec
2024-03-08 06:30 - 07:00
Katoliška mladina tudi na drugi petek v marcu organizira javno molitev rožnega venca na Kongresnem trgu, pred stebrom Svete Trojice. Molili bomo za domovino, za vero slovenske mladine in za papeža, škofe ter duhovnike, da bi v novem letu zvesto vodili verno ljudstvo za zveličanjem.
ZA KOGA: odprto za vse, posebej za mlade može in fante
KDAJ: 8. marec 2024 ob 6.30 zjutraj
KRAJ: Kongresni trg
Vir: Katoliška mladina

Molitev in sveta maša za bolnike z rakom
2024-03-08 17:30
Kongregacija za bogoslužje in discipline zakramentov je 11. februarja 2020 uradno razglasila sv. Leopolda Mandića za zavetnika bolnikov z rakom. Kongregacija je poudarila, da je s to razglasitvijo odprto okno upanja, saj bo sv. Leopold, ki je sam doživel osebno izkušnjo nemoči te težke težke bolezni, kot zavetnik spremljal onkološke bolnike s svojo priprošnjo pri Bogu.
Od januarja 2024 bo v baziliki Marije Pomagaj na Brezjah vsak drugi petek v mesecu potekala molitev s priprošnjo sv. Leopoldu Mandiću.
Termini v prvih mesecih leta: 12. januar, 9. februar, 8. marec.
Ob 17.30 – molitev rožnega venca
Ob 18.00 – sveta maša in po maši blagoslov z relikvijami sv. Leopolda Mandića

Večer +
2024-03-12 19:00
Bog v središču. Slavljenje. Molitev v tišini. Spoved. Življenjske zgodbe. Priložnost za vsakega, da se umiri, okrepi, prejme upanje, najde svoje mesto v svetu.
Večere pripravljata Katoliška mladina in Svetnikova skupnost slavilcev – Sveti.
KDAJ: 12. marec 2024 ob 19.00
KRAJ: Antonov dom na Viču
ZA KOGA: večeri so odprti za vse starosti
Vir: Katoliška mladina

Taizéjska molitev
2024-03-18 19:00
Pri taizéjskih molitvah se prepletajo taizéjski spevi, Božja beseda in tišina. Udeležiš se jih lahko na različnih krajih po Sloveniji.
Spodaj si lahko ogledaš termine in lokacije taizéjskih molitev.
Če tudi v vašem kraju pripravljate taizéjsko molitev, lahko sporočite termin na spodnji naslov:

taize@katoliskamladina.si

Redne taizéjske molitve

V Ljubljani bodo molitve potekale od februarja do junija:

4. in 18. marec ob 19.00
1. in 15. april ob 19.00
6. in 20. maj ob 20.00
3. in 17. junij ob 20.00

Praznik sv. Jožefa, moža Device Marije
2024-03-19
God in praznik sv. Jožefa, moža Device Marije in Jezusovega skrbnika obhajamo 19. marca.
Kolikor je zanesljivo znanega o sv. Jožefu, je zapisano v evangelijih po Mateju in Luku (prim. Mt 1,1–2,23; Lk 1,5–2,52). Genealogija obeh evangelijev ga uvršča med potomstvo kralja Davida (prim. Mt 1,16; Lk 1,27). Čeprav je bil kraljevskega rodu, Jožef ni bil bogat. Po vsej verjetnosti je bil reven, kar je razvidno iz daru samo »dveh grlic ali dveh golobov« (Lk 2,24) ob Jezusovem darovanju v templju (bogatejše družine so bile po judovski postavi dolžne darovati več, prim. 3 Mz 12,8). Jožefova družina je izvirala iz Betlehema v Judeji, vendar se je on preselil v Nazaret v Galileji, kjer je opravljal tesarsko obrt. Jožef se v evangelijih zadnjič omenja ob Jezusovem obisku templja v starosti približno 12 let (prim. Lk 2,41–52). Predvidevamo, da je Jožef umrl že pred začetkom Jezusovega javnega delovanja. Ostale zgodbe v zvezi z njegovo osebnostjo (npr. njegova domnevna visoka starost in ovdovelost v času poroke z Marijo), nimajo realne zgodovinske osnove in so bile ustvarjene z namenom zadovoljiti ljudsko radovednost o podrobnostih iz njegovega življenja.

Leto svetega Jožefa
Apostolsko pismo Patris corde svetega očeta Frančiška ob 150-letnici razglasitve sv. Jožefa za zavetnika vesoljne Cerkve
Pismo predsednikom škofovskih konferenc o novih vzklikih v litanijah svetega Jožefa

Evangeliji nam kljub skopim podatkom rišejo sorazmerno jasno podobo o Jožefovi osebnosti. Bil je zvest in potrpežljiv mož, pokoren Božji volji glede njegovega življenjskega načrta, ob čemer je sprejel tudi vse spremljajoče težave. Evangelist Matej ga imenuje »pravičen« (Mt 1,19), saj je dojel načrt, ki ga je imel Bog z Marijo, in se zavestno vključil vanj tako, da je sprejel, zaščitil in poskrbel za svojo družino.
Jožef je zavetnik umirajočih, saj je ob predpostavki, da je umrl pred začetkom Jezusovega javnega delovanja, umrl v družbi Jezusa in Marije, kar za kristjane predstavlja idealen način, kako zapustiti zemeljsko življenje. Jožef je zavetnik očetov, obrtnikov, delavcev in krščanskih družin.
Leta 1870 je papež Pij IX. (1846–1878) sv. Jožefa uradno razglasil za zavetnika vesoljne Cerkve, s čimer je izpostavil njegovo vlogo podpornika, zaščitnika in vodnika svete družine, ki se je razširila na celotno Cerkev. Ob tej priložnosti je 19. marec določil za njegov godovni dan. Papež Pij XII. (1939–1958) je dodal še praznik Jožefa delavca, ki ga praznujemo 1. maja in sovpada s civilnim praznikom dela.
Papež Janez Pavel II. (1978–2005) je leta 1989 objavil apostolsko spodbudo z naslovom Odrešenikov varuh (1989), v kateri je razmišljal o življenju in pričevanju sv. Jožefa. Sv. Jožef je zavetnik novomeške škofije.
Kongregacija za bogoslužje in disciplino zakramentov je 19. junija 2013 razglasila odlok o omembi sv. Jožefa, ženina Device Marije, v II., III. in IV. evharistični molitvi.
Kongregacija za bogoslužje in disciplino zakramentov je 1. maja 2021, na praznik sv. Jožefa delavca, poslala predsednikom škofovskih konferenc pismo o novih vzklikih v litanijah svetega Jožefa. To so naslednji: »Custos Redemptoris« (prim. sv. Janez Pavel II., apostolska spodbuda Redemptoris custos); »Serve Christi« (prim. sv. Pavel VI., homilija 19. 3. 1966, navedeno v Redempotoris custos št. 8 in Patris corde, št. 1); »Minister salutis« (sv. Janez Krizostom, navedeno v Redemptoris custos, št. 8); »Fulcimen in difficultatibus« (prim. Frančišek, Apostolsko pismo Patris corde, uvod); »Patrone exsulum, afflictorum, pauperum« (Patris corde, št. 5).
Vir: Katoliška Cerkev

Teden družine 2024
2024-03-19 - 2024-03-23
Letos praznik Gospodovega oznanjenja bogoslužno obhajamo na soboto, 23. marca, ker je 25. marca veliki ponedeljek, 24. marca pa cvetna nedelja. Prav zato je tudi teden družine krajši, in sicer od 19. do 23. marca.
Teden družine je torej v močnih predprazničnih časih, ko so vse priprave usmerjene na veliko noč. Zato letos razmišljamo o tej neizbežni zakonitosti, da gre vsaka družina skozi svoje velikonočno tridnevje. Geslo tedna družine 2024 je Velikonočna skrivnost v družinskem življenju.
V tem kontekstu bodo pripravljeni kratki mašni
nagovori za posamezne dni:
– torek, 19. marca (sv. Jožef) – nagovor v povezavi s praznikom;
– sreda, 20. marca – uvodno razmišljanje o velikonočni skrivnosti v družinskem življenju;
– četrtek, 21. marca – veliki četrtek v družinskem življenju;
– petek, 22. marca – veliki petek v družinskem življenju;
– sobota, 23. marca (Gospodovo oznanjenje) – velikonočno jutro v družinskem življenju.
Mašni nagovori bodo v začetku marca razposlani po e-pošti na obvestila@rkc.si in pastorala@rkc.si.
Objavljeni bodo tudi na cerkvenih portalih katoliska-cerkev.si in portal.pridi.com.
Mag. Luka Mavrič,
tajnik UD SŠK

Teološki simpozij 2024
2024-03-20 09:00 - 12:15
Letošnji teološki simpozij, ki ga organizira Teološka fakulteta UL, bo potekal pod naslovom Če boste imeli ljubezen med seboj … (Jn 13,35). Vloga in sodelovanje duhovnikov in laikov v vodenju znotraj Cerkve v sredo, 20. marca 2024, od 9.00 do 12.15, hkrati v živo v Stični in po spletu (povezava Zoom: https://uni-lj-si.zoom.us/j/94339181085; ID: 9433918 1085). Prijava ni potrebna!
Dnevni red:
9.00 Uvodna molitev
9.10 Uvodni pozdrav: ljubljanski nadškof metropolit msgr. Stanislav Zore
9.20 Komunitarnost, konflikt in komunikacija (as. dr. David Kraner)
10.05 Pogovor po predavanju
10.30 Odmor
10.45 Laiki in kleriki skupaj na poti oznanjevanja in vodenja v duhu evangelija (doc. dr. Mateja Pevec Rozman)
11.30 Pogovor po predavanju z obema predavateljema
12.15 Sklepni pozdrav, molitev in blagoslov
Vsebina predavanj:
Komunitarnost, konflikt in komunikacija (as. dr. David Kraner) Prvi kristjani so se zbirali v majhnih skupnostih. Jezus pokliče skupino apostolov, uči in oblikuje. Kristjan je človek, ki uspeva, se odrešuje in živi v skupnosti. Ta skupnost preživi samo, če ima vizijo, ki sta ji podrejena struktura in vodenje skupnosti. Znotraj vsake skupnosti prihaja do konfliktov tudi zaradi konteksta, v katerem so. Iz Jezusovega delovanja je razvidno, da je v odnosu z vsakim, ki ga je srečal, zahteval odločitev »za njega« (učenci) ali »proti njemu« (farizeji). Ker je Jezus tisti, ki v vsakem povzroči »konflikt«, se tudi današnja pastorala ne more izogniti konfliktnosti glede vsebine oznanila. Lahko pa se nauči bolje komunicirati, da s tem zmanjša napetosti (vendar ne za ceno prilagajanja ali izoliranja). Papež Frančišek spodbuja h komunikaciji in tudi sinoda je odgovor in pot komunikacije. Izziv za sodobno Cerkev je, da bo delovala misijonsko mrežno in vizionarsko. Pri tem se ne moremo izogniti spremembam v strukturi, vodenju, upoštevanju kulture in strategiji. Trenutno »umirajoča Cerkev« lahko izbere poglobljeno misijonsko usmerjenost, h kateri spodbuja papež Frančišek, ali pa stopi naproti k »pogrebu«.
Laiki in kleriki skupaj na poti oznanjevanja in vodenja v duhu evangelija (doc. dr. Mateja Pevec Rozman)
Govoriti o skupni hoji oznanjevanja in skupnem vodenju v Cerkvi v sinodalnem kontekstu ni nič novega. Novost, o kateri govorita sinoda in papež Frančišek, pa se nanaša na večje vključevanje vernikov laikov v same procese odločanja in vodenja, posebej na področja, za katera so bolj kompetentni laiki. V prvem delu predavanja se bomo osredotočili na vprašanje komunikacije (dialoga), pri katerem igra odločilno vlogo govorica, ter predstavili konkretne korake, ki jih je treba usvojiti, da bi postali za komunikacijo zreli, s tem pa posledično »tehnično« podkovani za sodelovanje pri vodenju (govorimo o prehodu od stanja odvisnosti do samostojnega praktičnega misleca). Nato bo sledil razmislek o temeljnih notranjih pogojih, ki sodelovanje omogočajo, pri čemer izpostavimo: ukoreninjenost v modrost evangelija, ukoreninjenost v Jezusu Kristusu, odprtost za delovanje Svetega Duha, čut za Cerkev in življenje s Cerkvijo/v Cerkvi, odprtost za dialog, skupna molitev, skupen študij, vzajemno spoštovanje drug drugega in ne nazadnje spoštovanje oz. izpolnjevanje glavne zapovedi, ki skupno pot in vodenje sploh omogoča: ljubezen do Boga, bližnjega in samega sebe.
Lepo dobrodošli vsi duhovniki, redovniki, redovnice in vsi drugi pastoralni delavci!
Doc. dr. Ivan Platovnjak DJ,
koordinator
